חוזה באוטיסטה

**חוזה אנטוניו באוטיסטה** (באנגלית: **José Antonio Bautista**; נולד ב-19 באוקטובר 1980) הוא שחקן בייסבול מקצועי לשעבר, ממוצא דומיניקני (2004–2018). היה ידוע בעיקר בזכות יכולתו לחבוט חבטות הום ראן רבות יותר מכל שחקני הליגה האחרים, והוביל בקטגוריה זו בשנים 2010–2011. בהגנה, היה באוטיסטה בשדה הימני, ובבסיס השלישי.

באוטיסטה הוא מבעלי מניות המיעוט בקבוצת ההוקי קרח בליגת ה-NHL, וגאס גולדן נייטס.

## ביוגרפיה
### 2004
בשנת 2004 שיחק לראשונה במייג'ור ליג בייסבול. במקור שיחק בקבוצת הבולטימור אוריולס, אך לאחר מכן שיחק באותה שנה בטמפה ביי רייס ובקנזס סיטי רויאלס. טכנית נחשב כשחקן ניו יורק מטס למשך יום אחד, עד שנשלח לפיטסבורג פיירטס. בעקבות זאת, הוא הפך לשחקן הראשון בהיסטוריה ששיחק בחמש קבוצות בעונת הבכורה במייג'ור ליג.

### 2005-2008
ממוזער|שמאל|באוטיסטה צועד לחבטה כפיירט
בעונת 2006 שיחק לראשונה באופן קבוע בשביל הפיירטס. את העונה סיים עם 51 נקודות ו-16 הום ראנס, עם ממוצע חבטות של 235.

בעונת 2007 רשם באוטיסטה נתונים דומים, כאשר חבט 254. עם 15 הום ראנס ו-63 נקודות.
[ממוזער|ימין|למשך תקופה קצרה, היה מספרו של באוטיסטה 23, כאשר שיחק בשביל ה[טורונטו בלו ג'ייז|בלו ג'ייז]]
בעונת 2008, ב-21 באוגוסט, נסחר לטורונטו בלו ג'ייז בתמורה לשחקן רובינסון דיאז. באוטיסטה חבט בממוצע 214. עם שלוש הום ראנים ו-10 RBI ב-21 משחקים עבור טורונטו לאחר הטרייד.

### 2009
[ימין|ממוזער|באוטיסטה ב-[2009]]
את עונת 2009 החל באוטיסטה על הספסל, עד לאמצע העונה בה החל להופיע. האימונים של טורונטו שיפרו את מצבו של באוטיסטה, והחל במספר משחקים רצופים בהם השיג חבטות מוצלחות, וכן ארבעה משחקים רצופים בהם חבט הום ראנס. את העונה סיים עם 13 הום ראנס (10 רק בחודש ספטמבר) ו-79 חבטות מוצלחות, עם ממוצע של .235.

### 2010
[ממוזער|שמאל|באוטיסטה מתכונן לתפוס כדור, [2011]]
את עונת 2010 החל כשחקן קבוע, הפעם בשדה הימני. את ההום ראן הראשון שלו חבט ב-11 באפריל נגד הבולטימור אוריולס. ב-17 במאי נבחר לשחקן השבוע של הליגה, עם 4 הום ראנס, 20 חבטות מוצלחות וממוצע של .444. ב-22 ביוני חבט את ההום ראן העשרים שלו, שיא אישי תוך חודשיים של משחק בלבד. ב-4 ביולי נבחר לראשונה לשחק במשחק האול סטאר באנהיים. הוא חבט "בתוך-הפארק-הום-ראן" ב-7 ביולי נגד המינסוטה טווינס, ה-28 של הטורונטו בלו ג'ייז והראשונה מאז 2005. כמו כן, השתתף ב"הום ראן דרבי" של אותה השנה. ב-27 ביולי חבט את ההום ראן ה-30 שלו, ואז גראנד סלאם נגד הקליבלנד אינדיאנס, להום ראן ה-31 שלו. עם 11 חבטות הום ראן ביוני ו-12 במאי נהיה לבלו ג'יי השלישי לחבוט מעל 10 הום ראנס בחודשיים. את ההום ראן ה-35 שלו חבט נגד הבוסטון רד סוקס ב-10 באוגוסט, וכך שבר את שיאו של קרלוס דלגדו של לחבוט הום ראן ב-11 סדרות ברצף. ב-26 באוגוסט חבט את ההום ראן ה-100 בקריירה שלו, נגד הדטרויט טייגרס. באוטיסטה נבחר לשחקן החודש של אוגוסט, כשהוא חובט 12 הום ראנס, 72 חבטות מוצלחות וממוצע של .500. ב-15 בספטמבר שבר את שיא חבטות ההום ראן לבלו ג'יי בעודו חובט את ההום ראן ה-47 שלו, שיא שנקבע על ידי ג'ורג' בל ב-1987. לאחר יומיים, שבר את שיא חבטות ההום ראן לבלו ג'יי בעודו חובט את החבטה ה-48. ב-23 בספטמבר הפך לשחקן ה-27 בהיסטוריה שעבר את גבול 50 ההום ראנס לעונה. את העונה סיים עם 54 הום ראנס, זכה במקום הרביעי ב-MVP של האמריקן ליג, וכן בשחקן הערכי ביותר בבלו ג'ייז, וכן בשחקן המתקדם ביותר בעונה, וב"סילבר סלגר". בסוף העונה הוכרז כי באוטיסטה זכה גם בפרס "ג'ון קרוטי". בעונה זכה למקום הראשון בהום ראנס, במקום השני בהליכות שנעשו כדי למנוע ממנו לחבוט (100), ובשלישי בחבטות שהכניסו נקודות (124).

### 2011
[ממוזער|ימין|באוטיסטה לאחר חבטה, [7 באוגוסט 2011]]
בשנת 2011 הוכרז שבאוטיסטה חתם על 5 שנים כבלו ג'יי, תמורת 64 מיליון דולר. ב-15 במאי חבט שלוש חבטות הום ראן במשחק, שיא אישי. כמו כן, היה השחקן המהיר ביותר להגיע ל-20 הום ראנס בליגה, תוך 44 משחקים בלבד, ב-28 במאי. למשחקי האולסטאר נבחר בלמעלה משבעה מיליון קולות, שיא במייג'ור ליג. כן הופיע בהום ראן דרבי, בו חבט 4 הום ראנס. ב-5 באוגוסט חזר לשדה הימני. ב-20 באוגוסט קיבל שלוש הליכות מהאוקלנד אתלטיקס, ובכך שבר את שיאו מהעונה שעברה עם 102 הליכות. את העונה סיים עם 43 הום ראנס ו-132 הליכות. כן, בעונה זו שבר את רוב השיאים שקבע קרלוס דלגדו בשנים קודמות. כמו כן, זכה שוב ב"סילבר סלגר" וב"האנק אארון".

### 2012
ממוזער|שמאל|חוזה באוטיסטה מתאמן במגרש, 2012
באותה השנה הוכרז שיהיה שחקן האריזה של משחק הווידאו "MLB 12 The Show". עד ל-18 במאי, חבט 10 הום ראנס בלבד, עם הום ראן אחד במשחק הראשון והשאר רק מסוף אפריל. במשחק נגד המילווקי ברוארס, חבט באוטיסטה את ההום ראן השני מבין סט שלושה הום ראנס ברצף, בין עמיתיו לקבוצה קולבי רסמוס ואדווין אנכרנסיון, הפעם הראשונה מאז 2005 שהבלו ג'ייז חבטו רצף כזה. בהמשך המשחק חזרו קולבי רסמוס וחוזה באוטיסטה באינינג התשיעי, בעוד שהבלו ג'ייז מפסידים 8–9. השניים חזרו וחבטו סט נוסף, הפעם רק של שתיים ברצף, והביאו לבלו ג'ייז את הניצחון, 10-9. במשחק נגד הבוסטון רד סוקס, ב-27 ביוני, חזר באוטיסטה לראש טבלת חובטי ההום ראן בעודו חובט את ה-25 שלו, הום ראן שעבר את המפלצת הירוקה ופגע בג'יפ שטח במגרש החנייה, מצטרף לאדווין אנכרנסיון ודסטין פדרויה מהרד סוקס לחבוט הום ראן שפגע במכוניות במגרש החנייה באותה הסדרה. כנגד כל הסיכויים נבחר בסופו של דבר למשחק האול סטאר, עובר את אדווין אנכרנסיון כדי להגיע בפעם השלישית ברציפות למשחק ובפעם השנייה ברציפות כמתחיל (starter). כמו כן, נבחר על ידי רובינסון קנו להשתתף בהום ראן דרבי בפעם השנייה ברציפות, יחד עם פרינס פילדר, מט קמפ, מרק טרמבו ואחרים. בדרבי חבט באוטיסטה 20 הום ראנס, ואף הגיע לגמר בו הפסיד לפילדר שחבט 28. במשחק נגד הניו יורק יאנקיז ב-16 ביולי, פצע את ידו השמאלית. יחד עם ברט לורי, שנפצע באותו המשחק, הושם באוטיסטה על דף הפצועים (disabled list) ל-15 ימים לפחות. באוטיסטה חזר ב-24 באוגוסט לשחק אך נפצע לאחר שני משחקים והושם על דף הפצועים מחדש ב-26 באוגוסט עם אותה פציעה. לאחר נסיעה לקליבלנד למען בדיקה נוספת, הוכרז כי באוטיסטה לא יחזור לעונת 2012 וכי יעבור ניתוח מסיים בספטמבר. ב-2012 התחיל רק ב-92 משחקים, ובשניים מהם הוצא מוקדם עקב פציעתו.
את העונה סיים עם 27 הום ראנס וממוצע של 241. בלבד.

### <big>2013</big>
ב-2013 הוכרז שבאוטיסטה יהיה שוב שחקן האריזה של משחק הווידאו "MLB 13 The Show". באוטיסטה חבט את ההום ראן ה־200 שלו במשחק נגד הרד סוקס ב-29 ביוני. הוא נבחר לאולסטאר הרביעי שלו ברציפות. כאשר נבחר, באותו קטע של העונה, הוא חבט עם ממוצע של 264. עם 20 הום ראנס. הוא סיים את העונה מוקדם בפעם השנייה ברציפות כאשר נפצע בעצם הירך ב-4 בספטמבר. באוטיסטה סיים את העונה עם ממוצע חבטות של 259. ו־28 הום ראנס.

## קישורים חיצוניים

## הערות שוליים

קטגוריה:שחקני בייסבול דומיניקנים
קטגוריה:שחקני השדה החיצון
קטגוריה:שחקני אטלנטה ברייבס
קטגוריה:שחקני בולטימור אוריולס
קטגוריה:שחקני טמפה ביי רייס
קטגוריה:שחקני טורונטו בלו ג'ייז
קטגוריה:שחקני ניו יורק מטס
קטגוריה:שחקני פיטסבורג פיירטס
קטגוריה:שחקני פילדלפיה פיליז
קטגוריה:שחקני קנזס סיטי רויאלס
קטגוריה:שחקני בייסבול באולימפיאדת טוקיו (2020)
קטגוריה:דומיניקנים שנולדו ב-1986